**Отворено е кандидатстването за Предприемачи в науката**

* Ако искате да ускорите кариерното си развитие с предприемачески умения,
* ако търсите подкрепа за реализация на научната си разработка,
* ако имате амбиция да създадете научен стартъп или вече имате такъв,

преакселераторската програма Предприемачи в науката на фондация Карол Знание предлага

**безплатно обучение, менторска подкрепа и награда от 30 000 лв.**

Ако работите върху проекти със социално и екологично въздействие, кандидатствайте сега и започнете веднага подготовката си за конкурса Предприемач в науката!

Ако кандидатствате сега и бъдете одобрен, ще се включите веднага в поредицата малки срещи за бизнеса, част от Startup building програмата.

Спечелете преднина, учете от билдърите, които изграждат нови възможности, срещнете предприемачите в науката и станете част от общността.

Очакваме:

* Студенти, които развиват бизнес идея, базирана на научна разработка;
* Докторанти, редовна, задочна или свободна форма на обучение;
* Учени, защитили докторска степен до 5 години преди датата на кандидатстване в конкурса.

Крайният срок за приемане на кандидатури е 3 септември 2023. Обучението започва на 20 септември, конкурсът е в средата на декември.

Досега в петте издания на програмата са връчени 7 награди на обща стойност 150 000 лв. Сред победителите е докторант от Физическия факултет, а проектът му вече е действащ планетариум Андромеда, който в края на миналата година отвори врати за посетители.

Софийският университет „Св. Климент Охридски“ е партньор на програмата Предприемачи в науката и награждава с участие значими проекти на студенти и докторанти.

Вижте повече за сроковете, програмата и как да кандидатствате [тук](https://karollknowledge.bg/%d0%bf%d1%80%d0%b5%d0%b4%d0%bf%d1%80%d0%b8%d0%b5%d0%bc%d0%b0%d1%87%d0%b8-%d0%b2-%d0%bd%d0%b0%d1%83%d0%ba%d0%b0%d1%82%d0%b0-2/).